રિયોના ઉદ્ઘાટન સમારોહમાં ૨.૧ કરોડ ડોલર (લગભગ ૧૪૦.૭ કરોડ રૂપિયા)નો ખર્ચ થવાનું અનુમાન છે, જ્યારે ચાર વર્ષ પહેલાં લંડન ઓલિમ્પિકમાં ૪.૨ કરોડ (લગભગ ૨૮૦ કરોડ રૂપિયા)નો ખર્ચ થયો હતો. આ સમારોહ નિરંતરતા, બ્રાઝિલના લોકોનું સ્મિત અને ભવિષ્યની આશાના સંદેશ પર આધારિત હશે. બેલિચે કહ્યું, બ્રાઝિલ પાસે દુનિયાનું અંતિમ મોટું જંગલ એમેઝોન રેન ફોરેસ્ટ છે. અમારે આ જંગલનું ધ્યાન રાખવાની જરૂર છે. અમે ‘આશાના સંદેશ’ને દુનિયા સાથે શેર કરવા ઇચ્છીએ છીએ.